Diari Oficial de la Generalitat Valenciana


Sumari del DOGV 6534, del 02-06-2011 (2011/6244)

RESOLUCIÓ de 25 de maig de 2011, del conseller de Medi Ambient, Aigua, Urbanisme i Habitatge, per la qual s'aprova el Pla Local de Prevenció d'Incendis Forestals d'Alfara de la Baronia.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6534

Data del DOGV
:   02-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6244


Data del document
:   25-05-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * administració local

RESOLUCIÓ de 25 de maig de 2011, del conseller de Medi Ambient, Aigua, Urbanisme i Habitatge, per la qual s'aprova el Pla Local de Prevenció d'Incendis Forestals d'Alfara de la Baronia. [2011/6244]  
La Llei 3/1993, Forestal, de 9 de desembre, de la Comunitat Valenciana, estableix en l'article 55.3 que les entitats locals amb terrenys forestals al seu territori poden redactar plans locals de prevenció d'incendis, que són obligatoris per a les situades a zones d'alt risc d'incendis forestals.  
En aquest sentit, el Pla Local de Prevenció d'Incendis Forestals d'Alfara de la Baronia s'ha elaborat a l'empara de l'Ordre de 17 de desembre de 2007, de la Conselleria de Medi Ambient, Aigua, Urbanisme i Habitatge, la qual ha establit en l'annex V ajudes per a la redacció de plans locals de prevenció d'incendis forestals.  
El pla local de prevenció d'incendis forestals és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana fins al municipi.  
El Reglament de la Llei 3/1993, Forestal, de la Comunitat Valenciana, aprovat pel Decret 98/1995, del Govern Valencià, de 16 de maig de 1995, estableix clarament els continguts mínims que ha de contenir un pla local de prevenció, que són: descripció física, econòmica i sociològica del municipi, inventari i divisió en zones en funció del risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels distints graus d'alerta d'incendi i cartografia referent als punts anteriors.  
  
El Pla Local de Prevenció d'Incendis Forestals d'Alfara de la Baronia (València) va ser aprovat pel Ple de l'Ajuntament en la sessió ordinària de data 30 de març de 2010, i traslladat a la Direcció Territorial de València de la Conselleria de Medi Ambient, Aigua, Urbanisme i Habitatge.  
D'acord amb l'anterior, vist que el pla compleix el que disposa la legislació vigent en la matèria, i a proposta de la directora general de Gestió de Medi Natural, resolc:  
  
Article u. Aprovació del pla  
Aprovar el Pla Local de Prevenció d'Incendis Forestals d'Alfara de la Baronia (València) com a directriu tècnica en la matèria en l'àmbit del municipi.  
El pla està estructurat en els blocs següents:  
1. Introducció: antecedents. Objectius. Aprovació del pla local. Vigència del pla. Situació del terme municipal. Marc normatiu.   
2. Descripció del municipi: medi físic. Medi biòtic. Medi socioeconòmic.  
3. Anàlisi del risc d'incendis: estudi històric d'incendis. Risc d'inici d'incendis. Perillositat.   
4. Àrees d'especial protecció.  
5. Prioritats de defensa.  
6. Inventari de mitjans i infraestructures existents: inventari de mitjans propis i mobilitzables. Protocol d'actuació en funció dels diferents graus de preemergència. Inventari d'infraestructures existents.  
  
7. Proposta d'actuacions: proposta de prevenció de causes. Proposta d'infraestructures.  
8. Programació econòmica i temporal.  
Annexos: normativa tècnica d'infraestructures en instal·lacions recreatives. Fitxes de les instal·lacions recreatives i rutes de senderisme. Fitxes de depòsits. Plec general de normes de seguretat en prevenció d'incendis forestals a observar en la execució de obres i treballs que es realitzen en terreny forestal o en les seus immediacions.  
Així mateix, disposa d'una referència cartogràfica completa dels diferents aspectes tractats en els blocs anteriors.  
  
  
  
Article dos. Caràcter subsidiari  
Les disposicions contingudes en el Pla Local de Prevenció d'Incendis Forestals d'Alfara de la Baronia constitueixen la directriu tècnica en aquesta matèria en l'àmbit del municipi, sense perjudici del seu caràcter subsidiari en l'aplicació a les establides en la normativa general de prevenció d'incendis forestals.  
  
Article 3. Vigència del pla  
Amb caràcter general, el pla té una vigència de 15 anys, amb revisions parcials cada 5 anys.  
  
Article 4. Modificacions del pla local de cremes  
Es faculta el director territorial de la Conselleria de Medi Ambient, Aigua, Urbanisme i Habitatge a València perquè, dins l'àmbit de les seues competències, puga aprovar posteriors modificacions de les disposicions previstes en el pla local de cremes inclòs dins de la normativa d'aquest pla local de prevenció d'incendis forestals.  
  
Contra aquesta resolució, que entrarà en vigor l'endemà de la publicació en el Diari Oficial de la Comunitat Valenciana, les persones interessades poden interposar recurs contenciós administratiu en el termini de dos mesos comptadors a partir de l'endemà de la publicació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
  
DISPOSICIÓ TRANSITÒRIA  
  
Una vegada elaborat i aprovat el pla de prevenció d'incendis forestals de la demarcació forestal a què pertany Alfara de la Baronia (València), el pla local de prevenció d'incendis forestals ha d'adaptar-se en un termini de 6 mesos al que dispose el pla de prevenció de demarcació del qual serà subsidiari.  
  
València, 25 de maig de 2011.- El conseller de Medi Ambient, Aigua, Urbanisme i Habitatge, i vicepresident tercer del Consell: Juan Gabriel Cotino Ferrer.